Oficiālais Vēstnesis L 013 , 18/01/2003 Lpp. 0035 - 0036



Komisijas Lēmums (2003. gada 17. janvāris), ar ko dažiem būvizstrādājumiem nosaka degamības klases (paziņots ar dokumenta numuru C(2003) 4807) (Dokuments attiecas uz EEZ) (2003/43/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 89/106/EEK (1988. gada 21. decembris) par dalībvalstu normatīvo un administratīvo aktu tuvināšanu attiecībā uz būvizstrādājumiem [1], kas grozīta ar Direktīvu 93/68/EEK [2], un jo īpaši tās 20. panta 2. punktu, tā kā: (1) Direktīva 89/106/EEK paredz, ka, lai ņemtu vērā dažādos būvdarbu aizsardzības līmeņus valstu, reģionālā vai vietējā līmenī, var būt vajadzīgs skaidrojošajos dokumentos izveidot klases, kas atbilst ražojumu efektivitātei attiecībā uz katru pamatprasību. Šie dokumenti ir publicēti kā "Komisijas paziņojums attiecībā uz Padomes Direktīvas 89/106/EEK skaidrojošajiem dokumentiem [3]". (2) Attiecībā uz ugunsdrošības pamatprasībām, skaidrojošajā dokumentā Nr. 2 ir uzskaitīti vairāki savstarpēji saistīti pasākumi, kas kopā definē dalībvalstīs dažādi izstrādājamo ugunsdrošības stratēģiju. (3) Viens no šādiem skaidrojošajā dokumentā Nr. 2 norādītajiem pasākumiem ir uguns un dūmu rašanās un izplatīšanās ierobežošana noteiktā zonā, ierobežojot būvizstrādājumu potenciālu veicināt ugunsgrēka tālāku izplatīšanos. (4) Šīs ierobežošanas līmeni var izteikt tikai ar izstrādājumu dažāda līmeņa degamību to galīgajā pielietojumā. (5) Panākot saskaņotu risinājumu, ar Komisijas Lēmumu 2000/147/EK (2000. gada 8. februāris), ar ko ievieš Padomes Direktīvu 89/106/EEK attiecībā uz būvizstrādājumu, būvkonstrukciju un to daļu ugunsdrošības klasifikāciju, tika pieņemta klašu sistēma [4]. (6) Attiecībā uz dažiem koksnes paneļiem ir jālieto klasifikācija, kas ir noteikta Lēmumā 2000/147/EK. (7) Daudzu būvizstrādājumu un/vai celtniecības materiālu degamība saskaņā ar Lēmumā 2000/147/EK paredzēto klasifikāciju ir vispāratzīta un pietiekami labi zināma par ugunsdrošību atbildīgajām iestādēm dalībvalstīs tā, ka šis konkrētais raksturlielums nav jātestē. (8) Šajā lēmumā paredzētie pasākumi ir saskaņā ar Būvniecības pastāvīgās komitejas atzinumu, IR PIEŅĒMUSI ŠO LĒMUMU. 1. pants Būvizstrādājumi un/vai celtniecības materiāli, kas atbilst visām raksturlieluma "degamība" prasībām bez vajadzības veikt papildu testēšanu, ir norādīti pielikumā. 2. pants Īpašās klases, kas ir jāpiemēro dažādiem būvizstrādājumiem un/vai celtniecības materiāliem saskaņā ar degamības klasifikāciju, kas pieņemta ar Lēmumu 2000/147/EK, ir norādītas šī lēmuma pielikumā. 3. pants Ja vajadzīgs, izstrādājumus aplūko saistībā ar to galīgo pielietojumu. 4. pants Šis lēmums ir adresēts dalībvalstīm. Briselē, 2003. gada 17. janvārī Komisijas vārdā — Komisijas loceklis Erkki Liikanen [1] OV L 40, 11.2.1989., 12. lpp. [2] OV L 220, 30.8.1993., 1. lpp. [3] OV C 62, 28.2.1994., 1. lpp. [4] OV L 50, 23.2.2000., 14. lpp. -------------------------------------------------- PIELIKUMS Šī pielikuma tabulās ir uzskaitīti būvizstrādājumi un/vai celtniecības materiāli, kas atbilst visām degamības raksturojuma prasībām un kas nav jātestē. 1. tabula Koka paneļu degamības klases [1] Koka paneļu izstrādājumi | EN izstrādājuma kategorijas numurs | Minimālais blīvums (kg/m3) | Minimālais biezums (mm) | Klase(izņemot grīdas segumus) | Klase, grīdu segumi | Kokskaidu plātnes | EN 312 | 600 | 9 | D–s2, d0 | dpl–s1 | Cietas kokšķiedru plātnes | EN 622–2 | 900 | 6 | D–s2, d0 | dpl–s1 | Vidēji cietas kokšķiedru plātnes | EN 622–3 | 600 | 9 | D–s2, d0 | dpl–s1 | 400 | 9 | E, pass | EFL | Mīkstas kokšķiedru plātnes | EN 622–4 | 250 | 9 | E, pass | EFL | Vidēja blīvuma kokšķiedru plātnes, (MDF) | EN 622–5 | 600 | 9 | D–s2, d0 | dpl–s1 | Cementa–skaidu plātnes | EN 634–2 | 1000 | 10 | B–s1, d0 | bpl–s1 | Orientētas skaidu plātnes, OSB | EN 300 | 600 | 9 | D–s2, d0 | dpl–s! | Saplāksnis | EN 636 | 400 | 9 | D–s2, d0 | dpl–s1 | Masīvkoksnes plātnes | EN 13353 | 400 | 12 | D–s2, d0 | dpl–s1 | --------------------------------------------------